கேள்வி: திருமலா தேவி - குழந்தைகள் குறித்து விரிவாக சொல்லுங்கள்.
பதில்: திருமலை தேவி ஒரு மகளும் இரண்டு மகன்கள் என மூன்று குழந்தைகளைப் பெற்றார். இவர் மகள் திருமலாம்பா, அரவிடு மரபு தோற்றுவித்த அலிய ராம ராயன் மணந்தார். தன்னுடைய மூத்த மகனும் வெளிப்படையான வாரிசுமான திருமலை என்ற ஒரு மகன் இவருக்கு 1518 இல் பிறந்தான். இந்த சந்தர்ப்பத்தில், இவர்கள் 1518 அக்டோபர் 16 அன்று திருமலையின் திருப்பதி வெங்கடாசலபதி கோயில் சென்றனர். இளவரசன் நீண்ட காலம் உயிர் பிழைக்கவில்லை. அவர் விஷம் கொல்லப்பட்டார். தனது வாரிசின் மரணம் கிருஷ்ணதேவராயனை பெரிதும் சீர்குலைத்ததாகத் தெரிகிறது. நாட்டின் அமைதியும், வளமும் குறையத் தொடங்கியது. சிற்றரசர்களும், பகைவர்வர்களும் பேரரசை வீழ்த்துவதற்கான காலத்தை எதிர்பார்த்திருந்தனர் இந்தக் காலகட்டத்தில் நிர்வாகம் மன்னனது பெயரில் அவரது சகோதரர் அச்சுத தேவ ராயன் மேற்கொள்ளப்பட்டது . கிருஷ்ணதேவராயனின் வாழ்நாளின் கடைசி காலத்தில் திருமலை தேவிக்கு மேலும் ஒரு மகன் பிறந்தான். சில ஆதாரங்களின்படி, இவனது பெயர் இராமச்சந்திரன். இவனும் பதினெட்டு மாத வயதில், இளம் வயதிலேயே இறந்தான்.''Life and Achievements of Sri Krishnadevaraya''. இராம ராயன் ஒரு வெற்றிகரமான போர்த் தளபதியும், சிறந்த நிர்வாகியும், திறமையான ராஜதந்திரியுமாவான். கிருஷ்ணதேவராயனின் கீழ் பல வெற்றிகரமான படையெடுப்புக்களை நடத்தியுள்ளான். புகழ் பெற்ற தனது மாமனாரின் இறப்புக்குப் பின், மன்னனது குடும்பத்தின் உறுப்பினன் என்ற வகையில், நாட்டின் அலுவல்களில் பெரும் செல்வாக்குச் செலுத்தக் கூடியவனாக இருந்தான். இராம ராயன் அரச நிர்வாகத்தில் கொண்டிருந்த செல்வாக்குக் காரணமாகவும் அரசபதவி அவனைத் தேடி வந்தது.
கேள்வி: திருமலா தேவி - அறப்பணிகள் பற்றி விளக்கவும்.
பதில்: மிக உயர்ந்த மதநம்பிக்கைகளைக் கொண்டிருந்த, திருமலை தேவி தென்னிந்தியாவிலுள்ள பல்வேறு கோயில்களுக்கு பல கொடைகளை அளித்துள்ளார். 1514ஆம் ஆண்டில், திருமலை தேவி, திருமலையில் உள்ள வெங்கடேசுவரர் கோயிலுக்கு விலையுயர்ந்த சக்ரபடாகத்தை வழங்கினார். மேலும், தினமும் ஐந்து திருப்போனகம் பிரசாதங்களுக்கு பிரட்டிகுலட்டூர் கிராமத்தை தானமாய் அளித்தார்.
கேள்வி: திருமலா தேவி - பிரபலமான கலாச்சாரத்தில் பற்றி நீங்கள் என்ன அறிந்துள்ளீர்கள்?
பதில்: * இயக்குநர் பி. எஸ். இரங்காவின் ''தெனாலி ராமகிருஷ்ணா'' (1956) என்ற படத்தில் திருமலா தேவியின் பாத்திரத்தில் நடிகை சந்தியா நடித்திருந்தார். * சாப் தொலைக்காட்சியின் நாடகத் தொடர் ''தெனாலி ராமாவில்'' பிரியங்கா சிங் ஒரு கற்பனையான திருமலை தேவியாக சித்தரிக்கப்பட்டிருந்தார்.